પેલા સંત ઉભા થઇને નાની છોકરી પાસે ગયા. છોકરી તો હજુ પણ પોતાની વાર્તાની ચોપડી વાંચવામાં જ ગુલતાન હતી. સંતે એ છોકરીના માથા પર હાથ મુક્યો એટલે એણે ઉંચે જોયુ અને સંતને વંદન કર્યા. સંતે પુછ્યુ કે બેટા આ વિમાનમાં હમણા શું થયું એ તને કંઇ ખબર છે ? પેલી છોકરીએ કહ્યુ ,” જી , મહારાજ મેં બધું જ સાંભળ્યુ હતું અને હું સમજતી પણ હતી.” સંતે આશ્વર્ય સાથે પુછ્યુ કે તો તને ડર ના લાગ્યો ? તું આટલી શાંતીથી કઇ રીતે વાંચી શકતી હતી ?